cyanic-selkie/wikianc huggingface dataset:
Geschicht vun der Lëtzebuerger Sprooch
D'Reform vun 1999
Dem Robert Bruch seng Orthographie ass also déi, déi mer haut schreiwen. Allerdéngs huet den CPLL, de Conseil permanent de la langue luxembourgeoise, als Nofollger vun der fréierer Dictionnaireskommissioun, den 30. Juli 1999 eng kleng Reform um Robert Bruch senger Schreifweis virgeholl. Verschidde Saache si geännert, vereinfacht oder bäigefléckt ginn. De Robert Bruch hat net un alles geduecht, wat verständlech ass, well eng Sprooch sech jo och ëmmer weider entwéckelt, a mir musse wëssen, wéi ee 50 Joer méi spéit Saache schreift wéi "Rondpoints-Schëld", "Saumon-fumés-Schnittercher" oder "One-man-showen". Dës kombinatoresch Flexibilitéit um Niveau vun den zesummegesate Wierder huet de Jérôme Lulling a sengem Mémoire de D.E.A. (1997) iwwer déi lexikalesch Kreativitéit vum Lëtzebuergesche beschriwwen, duerno nach eng Kéier méi am Detail a senger Dokterthees (2002). A sengem Artikel "Quelques réflexions sur les modifications orthographiques proposées par le Conseil permanent de la langue luxembourgeoise (CPLL) dans leur document de discussion de mars 1999" (03/1999) huet hien den CPLL op d'Resultater vu senge Recherchen opmierksam gemaach an och op d'Aarbechte vum Anja Namur an dem Alain Carion, an deene si ë. a. déi orthographesch Integratioun vu franséische Wierder am Lëtzebuergeschen analyséiert hunn.
Meesebuerg
Geographie
D'Uertschaft läit knapp 2 km ëstlech vun Angelsbierg, um Wupp vum CR117 deen als Sakgaass dohi féiert. Vu Meesebuerg leeft och nach e Gemengewee – dee fir den Duerchgangsverkéier gespaart ass – a Richtung Norden, an huet beim Haff Guddelt Uschloss un den CR118.
Geschicht vun der Lëtzebuerger Sprooch
D'Reform vun 1999
Kuerz no der Reform gouf tëscht 2000 an 2002 en éischte Spellchecker fir d'Lëtzebuergescht ënner dem Numm Cortina entwéckelt. Dee Projet gouf deemools allgemeng begréisst, awer och vereenzelt kritiséiert, well keng dialektal Varianten am Theesaurus virkomm sinn. De Projet Cortina gouf 2002 agestallt. Véier Joer drop, 2006, gouf e Spellchecker ënner fräier Lizenz entwéckelt, dee mat de gängegen Open-Source-Programmer funktionéiert (OpenOffice, Mozilla Thunderbird, asw.). Dësen Utilitär ënner dem Numm www.spellchecker.lu gëtt reegelméisseg weiderentwéckelt.
Ausbléck a Conclusioun
Wéi laang schwätze mer nach eis Sprooch? Wat bleift an 20, 50 Joer nach vun hir iwwereg? Mir baséiren op enger muselfränkescher, also germanescher Sprooch mat prezisem frankophonen Aschlag. Dat Franséischt huet am Laf vun der Zäit, besonnesch bei den Intellektuellen, ëmmer méi e groussen Deel vun der Sprooch beluecht, dir braucht nëmmen d'Chamberblietchen ze liesen. Parallel sinn, besonnesch nom Zweete Weltkrich, Dausende vu Wierder aus eisem Wuertschaz verschwonnen. Frot mol e jonke Lëtzebuerger vun haut, wat e Klauschter, en Digel, e Wissbam, en Teimer oder e Fléiel ass. Awer net alles ass mam Ausstierwe vun der Agrarwirtschaft z'erklären.
Klassesch war et bis lo, fir ze soen, de Portugisen hir Kanner léieren d'Lëtzebuergescht op der Gaass, am Schoulhaff. Dat stëmmt bis elo, wann och net iwwerall. Et gëtt Schoulhäff, do héiert ee kee Lëtzebuergescht méi, héchstens nach e schlecht Franséischt. Op där anerer Saït begéint der jonk Portugisen aus der zweeter an drëtter Generatioun, déi net nëmmen en akzentloost Lëtzebuergescht, mä souguer en authentesche Veianer oder Iechternacher Ënnerdialekt schwätzen. De Lëtzebuerger Wuertschaz awer hëlt of, dorun ass keen Zweiwel, an d'Fro, wéi laang d'Strooss oder de Schoulhaff d'Sprooch weidervermëttele kann, hänkt dovun of, wéini d'Prozenter sou kippen, datt mer als Lëtzebuerger oder Lëtzebuergesch-Sproocheger net méi zu genuch sinn, fir d'Sprooch nach weiderzedroen.
Den Integratiounsfaktor Sprooch
Wann eise Premier seet, eis Sprooch wier den Integratiounsfaktor Nummer eent fir eis auslännesch Gäscht, da kënnt dat stëmmen, seng Ausso ass vläicht visionär gewiescht: Mat den neien EU-Länner aus dem Osten ass et nämlech eriwwer mat der Passe-partouts-Sprooch "Franséisch", an och d'Englescht gëtt weeder bei deenen neie Friemen, nach bei de Lëtzebuerger e gemeinsamen Nenner hier.
Dat bedéngt awer, datt dem Lëtzebuergesche méi konsequent Opmierksamkeet geschenkt gëtt, wéi nëmmen an e puer Walsloganen. Wa mer zu sou vill Natiounen an dësem klenge Land d'Lëtzebuergescht als Ingetratiounsfaktor wëllen hunn, da muss seng Bedeitung am Précoce, am Préscolaire, am Primaire an am Postprimaire grëndlech iwwerduecht ginn; da brauche mer nei Strukturen an nei Qualifikatiounen an de Sproochcourse fir Erwuessener, da brauche mer sou séier wéi méiglech nei Dictionnairen, da muss déi nei Lëtzebuerger Universitéit sech bewosst ginn, datt si Proffe fir Lëtzebuerger Sprooch a Literatur fir de Secondaire auszebilden huet, da gehéiert och der lëtzebuergescher Literatur eng besser Plaz am Enseignement, well wat wier eng Sprooch, eng Natioun ouni hir Literatur, déi d'Sprooch festhält a s'op engem kulturellen Niveau weidervermëttelt?
Canton de Saint-Ouen
De Canton de Saint-Ouen ass eng franséisch administrativ Andeelung am Arrondissement Saint-Denis, am Departement Seine-Saint-Denis an der Regioun Île-de-France.
Geschicht vun der Lëtzebuerger Sprooch
Den Integratiounsfaktor Sprooch
Een éischte Schrack a Richtung vum Opwerte vun der Lëtzebuerger Sprooch ass vun der Lëtzebuerger Universitéit gemaach ginn, wéi si 2007 fir d'Wantersemester 2007-2008 eng Formation continue fir Lëtzebuergesch Formateuren am Beräich vun der Erwuessenebildung agefouert huet. Lëtzebuergesch quo vadis? heescht eng rezent Publikatioun. Lëtzebuergesch, wuer gees de hin? D'Äntwert hänkt dovun of, ob mir d'Sprooch eescht huelen oder net; ob mir selwer, als Lëtzebuerger an Europa, iwwerliewe wëllen.
Latex
Latex, och nach Naturkautschuk genannt, ass de mëllechzege Saaft vum tropesche Kautschukbam oder anere Kautschuk-Planzen, deen am Kontakt mat der Loft liwwert. Et ass eng komplex Emulsioun déi de Planzen hëlleft fir net gefriess ze ginn - déi meescht Latexe si batter a veschiddener souguer gëfteg.
Latex gëtt gebraucht fir Naturgummi ze produzéieren (opgepasst, kann Allergien ausléisen), Faarf a Knätsch.
Fundamentaltheologie
D'Fundamentaltheologie behandelt d'Grondlage vun der Theologie (Virausetzunge vum Glawen, praeambula fidei) souwéi d'Relatioun vun dëser mat anere Wëssenschaften wéi z. B. der Philosophie oder der Sproochwëssenschaft. Hiert Aufgabefeld ass sou an éischter Linn d'fides qua creditur (de Glawen duerch dee gegleeft gëtt) am Géigesaz zur Dogmatik déi sech mat der fides quae creditur (de Glawen dee gegleeft gëtt) also de Glawensinhalter beschäftegt, a mat där zesumme se d'systematesch Theologie duerstellt.
Haushond
Ofstamung
Den Hond staamt vum gemenge groe Wollef (Canis lupus) of.
Fundamentaltheologie
Historesch gesinn entspréngt d'Fundamentaltheologie der Apologetik där hiert Zil et war de Glawe géint den Atheismus, géint aner Reliounen a géint aner Konfessiounen ze verdeedegen.
Haushond
Ofstamung
Als éischte Caniden (hondsaartege Véierbeener) oder als den direkten Urahn vun de Wëllef an den Hënn am grousse Ganzen, gëllt haut de sougenannten "Hesperocyon". Dee Véierbeener huet no geneeteschen Erkenntnesser scho laang virun der Äiszäit gelieft. Rekonstruktiounen aus Schanken, Deelskeletter, Ofdréck am Buedem a Wandzeechungen hunn erginn, datt dat Déier scho quasi dee selwechte Kierperbau wéi de Wollef a méi spéit den Hond hat. Aus de Skelettrekonstruktioune goung awer och ervir, datt dee Virleefer vum haitegen Hond nach net déi selwecht Leeferqualitéiten hat wéi säin Nofollger, de Wollef.
Dee Véierbeener ass haut als de Stammpapp vun eisen Haus- a Gebrauchshënn unerkannt. Tëscht him an dem haitegen Hond steet de Wollef als éischt Mutatioun.
Wéini sech de Wollef aus dem Hesperocyon erausgebilt huet ass net méi genee festzestellen. Et gëtt awer ugeholl datt et de Wollef scho virun der Äiszäit a verschiddene Rassentyppe gouf, déi sech aus den Ëmstänn an den Erfuerdernesser, déi d'Ëmwelt diktéiert huet, erausentwéckelt hunn.
Den Isegrim war scho virun, an nach bis wäit iwwer d'Zäit vun der Entwécklung vum Akerbau an der Véizuucht weltwäit op alle Kontinenter dat am meeschte verbreet Raubdéier. Donieft war hien och fir de Mënsch e beléifte Fleesch- a Pelzliwerant.
Datt de Wollef an den Hond Famill matenee sinn, kann een haut nach bei verschidden Hondsrassen, eleng scho vu baussen, feststellen; z. B. beim Samoyede, beim sibireschen Husky an dem Malamute aus Alaska (déi zwéi lescht si scho fréi virun de Schlitt gewinnt ginn), de Kanaanhond, den Akita Inu an de klassesche Schéiferhond. Déi Hondsrasse beleeën duerch hir spatz Maul, hir spatz opgeriichten Oueren, hire quadratesche Kierperbau an hir duerchschnëttlech Héicht zimmlech däitlech hir Ofstamung vum (groe) Wollef.
Bis viru kuerzem gouf nach den indesche Wollef als de Stammpapp vum Haushond ugeholl. An der Tëscht konnt dunn awer dem Mupp seng direkt Ofstamung vum "gemenge groe Wollef" biologesch a geneetesch nogewise ginn.
(De geneeteschen Ënnerscheed tëscht dem Wollef an dem Hond (an och tëscht de Wollefsrassen u sech) läit bei 0,16-0,2 Prozent. Tëscht dem Wollef a beispillsweis dem Coyote gëtt et schonn 3,1 Prozent Ënnerscheeder.)
D'Fro no der Ofstamung huet och d'Fro nom Alter vum Hond mat sech bruecht. No leschten Erkenntnesser aus dem Skelettbau a geneeteschen Ënnersich gëtt dem Hond säin Alter op 14.000 Joer geschat. Well sech déi Analysen awer nëmmen op dat Material kënne beruffen, dat bis elo fonnt gouf, ass et denkbar datt dem Hond, resp. dem Wollef säin Alter méi héich ugesat ka ginn.
Domestizéierung vum Wollef
Wat déi weltwäit Domestizéierung ugeet si sech d'Fuerscher sécher, datt déi net iwwerall zu der selwechter Zäit war, mä datt se sech iwwer e puer Joerdausender zäitlech dekaléiert entwéckelt huet. Wéi et dozou koum datt de Wollef domestizéiert gouf, ass bis haut nach net genee beluecht. Et gëtt awer Iwwerleeungen an och logesch Conclusiounen - ënner anerem aus der Mythologie an der geneetescher Fuerschung - datt de Kontakt tëscht Wollef a Mënsch aus der Nout gebuer gouf. Duerch den Afall vun der Äiszäit goufen dem Wollef seng Juegdrevéiere méi kleng a si plazeweis souguer ganz verschwonnen, soudatt hie sech ëmmer méi no un de Mënsch erugewot huet fir do säi Friessen ze klauen. Et gëtt geschat datt de Wollef virun ongeféier 18.000 Joer ugefaangen huet méi zoutraulech ze ginn a sech duerch Fidderen a Versuerge lues a lues un de Mënsch gewinnt huet. Dat heescht awer net datt hien doduerch ofhängeg gouf, mä just datt sech an dësem oder deem Landstreech eng Aart "Copinage" tëscht dem Wollef an dem Mënsch entwéckelt huet. An anere Regioune gouf et guer kee Kontakt oder nëmmen a gewësse Grenzen. Déi Géigenden, an deenen de Kontakt méi enk war, schéngen haaptsächlech an de nërdleche Regioune geleeën ze hunn (z. B. Alaska, Kanada, europäesch Nordlänner, de Kaukasus, den Altai a Sibirien) souwäit déi Gebidder iwwerhaapt vu Mënsche besidelt waren.
Kräizung tëscht Wollef an Hond
Bis haut hu verschidde Versich Wëllef mat Hënn ze kräizen nach keng zefriddestellend Resultater erginn. Déi Baaschterten, déi aus sou Kräizungsversich ervirgoungen, si besonnesch doduerch opgefall datt se sech vis-à-vis vum Mënsch extreem schei beholl hunn an als Haushond, resp. als Hauswollef, net ze gebrauche waren. Si hu sech beim Mënsch praktesch net "heemlech" gewisen a ware quasi net ofzeriichten.
Mëschbefruchtungen a fräier Natur sinn och dacks probéiert ginn, hunn awer net méi wéi e ganz bescheident Resultat erginn. Bei deenen Experimenter si beispillsweis leefeg Hondsmudderen am Bësch un e Bam gestréckt ginn, an der Hoffnung, datt e Wollefsridd se géif decken. Dat war och heiansdo de Fall, mä d'Resultat war ni dat wat sech erhofft gouf. An deene meeschte Fäll hunn d'Wëllef d'Mudder net gedeckt, mä dout gemaach a gefriess.
Privat Experimenter si meeschtens um Onwësse vun de Leit gescheitert. Si woussten net, datt et tëscht den Hënn an de Wëllef markant Ënnerscheeder an der Fecondatiounsperiodizitéit ginn. Eng Hondsmudder ass zweemol d'Joer leefeg an de Ridd quasi d'ganzt Joer duerch. De Wollefsridd an d'Wollefsmudder sinn allebéid nëmmen eemol am Joer amstand Jonker ze maachen.
Hondstyppen
De rasseschen Ënnerscheed tëscht de Gebrauchshënn gëtt an Hondstyppen agedeelt:
Paris Pişmiş
D'Paris Pişmiş, gebuer als Mari Suskiasyan den 30. Januar 1911 am Osmanesche Räich a gestuerwen den 1. August 1999 a Mexiko war eng tierkesch Astronomin vun armeenescher Ofstamung.
Vun 1940 bis zu hirem Doud huet si a Mexiko geschafft. Si war déi éischt Fra, déi d'naturwëssenschaftlech Fakultéit vun der Istanbuler Universitéit absolvéiert an zu Harvard Astronomie studéiert huet. 24 Stärekéip sinn no hir, ofgekierzt mat Pis, genannt ginn – Pismis 1 bis Pismis 24. Déi Entdeckunge vun 1959 huet si op Schmidtplacke gemaach, déi um Observatoire Tonantzintla, bei Puebla, opgeholl gi waren.
Vëlodrom Belair
De Vëlodrom Belair war no deem dee bei der Villa Louvigny bestoung, den zweete Vëlodrom zu Lëtzebuerg. E war enger Privatinitiativ vun der Société du Parc des Sports ze verdanken. De Sekretär war 1921 de Pierre Kellner.
Am Kader vun der Arrivée vum Tour de Luxembourg war eng provisoresch Aweiung vum Vëlodrom den 28. August 1921 a Presenz vum Prënz Felix an den Ambassadeure vu Frankräich a vun Italien. De Vëlodrom war eng Pist aus Bëtong mat enger Längt vun 333,3 Meter. Gedeckt Tribünen a Sanitäranlage waren och installéiert ginn. De Vëlodrom mat sengem Terrain an der Mëtt war zu där Zäit anengems den eenzegen Sportstadion an der Stad. E gouf benotzt fir allerlee Manifestatiounen am sportlechen a kulturelle Beräich ofzehalen. De Racing Club Luxembourg (virun der Fusioun mam Sporting) huet do eng Zäit laang Foussballmatcher gespillt, mä, bedéngt duerch d'Bëtongspiste, hat den Terrain net déi reglementär Dimensiounen.
Well hir Ausgabe bei wäitem méi grouss ware wéi hir Recetten, gouf 1925 d' Société du Parc des Sports liquidéiert. Eng Vereenegung mam Numm Le Comité d'Initiative François Faber hat de 17. September 1925 um 19.00 Auer Leit aus dem Sportsmilieu an de Café Mille Colonnes an der Joseph-Junck-Strooss am Garer Quartier vun der Stad Lëtzebuerg an eng Versammlung geruff fir ze verhënneren datt de Vëlodrom an d'Hänn vun enger auslännescher Immobiliëfirma géif geroden. De Comité national olympique huet en Opruff gemaach fir de 24. September 1925 massiv an eng Versammlung am Hôtel de l'Ancre d'Or ze kommen, an déi d'Regierung, d'Deputéiert, d'Conseillere vun der Gemeng Lëtzebuerg a Vertrieder vun de Sportverbänn a -veräiner invitéiert goufen. An där Versammlung sollt et iwwer e méiglechen Opkaf vum Vëlodrom duerch d'Gemeng oder de Staat rieds goen.
All Beméiunge waren awer ëmsoss an eng belsch Immobiliëfirma huet den 3,5 ha grousse Komplex opkaaft. Kuerz drop gouf de Vëlodrom zougemaach, nodeem nach 1926 an 1927 d'Fête Olympique do organiséiert gouf.
Déi däitsch Zivilverwaltung huet de Vëlodrom 1941 nees an d'Rei gesat, an et koum 1942 zu enger zweeter Aweiung. Am Zweete Weltkrich konnten Nimm wéi Lull Gillen, Chris Didier an d'Bridder Warnier bei Coursse bis iwwer 10.000 Spectateuren ulackelen.
No der Befreiung war de Vëlodrom e Sammellager fir däitsch Gefaangen. Um Ufank vum Joer 1949 konnt d'Pist nees fir Coursse benotzt ginn. Dat war déi grouss Zäit vu lëtzebuergesche Coureure wéi de Kurt Warnier, Jang Ferrari an de Piste-Spezialist Lull Gillen.
De 27. Juni 1947 koum déi 3. Etapp vum Tour de France vu Bréissel op Lëtzebuerg iwwer 314 km am Belairer Vëlodrom un. Si gouf vum Italieener Aldo Ronconi gewonnen. Déi dräi Lëtzebuerger déi nach an der Course waren, Jeng Kirchen, Bim Diederich a Jean Goldschmit aus der Ekipp Lëtzebuerg-Schwäiz, koumen op d'Plazen 14, 15 a 17.
De Vëlodrom koum 1952 ënner d'Schëppe vun de Bulldozer.
An der Schäfferotserklärung huet d'Sportschäffin Anne Brasseur am Februar 2006 e Vëlodrom zu Zéisseng ugekënnegt. Als fréier Sportministesch hat si scho fir e Kredit am staatleche Fënnefjoresplang (2003-2008) gesuergt. Den neie gedeckte Vëlodrom sollt nieft dem Sportszenter Boy Konen zu Zéisseng opgeriicht ginn. Aus deem Plang gouf allerdéngs näischt an den neie Vëlodrom soll lo zu Munneref gebaut ginn.
Tucana (Stärebild)
Den Tukan (lat.: Tucana) ass e Stärebild um südleche Stärenhimmel.
Beschreiwung
Den Tukan läit südlech vum Stärebild Grus. Et ass kee markant Stärebild, nëmmen ee Stär ass méi hell wéi déi 3. Gréissteklass.
Geschicht
Den Tukan gehéiert zu de Stärebiller, déi Enn vum 16. Joerhonnert vun den hollännesche Séifuerer Pieter Dirkszoon Keyser a Frederik de Houtman agefouert goufen. D'Stärebild soll een exotesche Vull duerstellen. De Johannes Bayer huet d'Stärebild am Joer 1603 a säin Himmelsatlas Uranometria iwwerholl.
Stären
Den α Tucanae ass e Stär, deen orange liicht an 199 Liichtjoer wäit vun eis ewech läit. Seng Spektralklass ass K3 III. Et handelt sech ëm en enken Duebelstäresystem. D'Existenz vum Begleeder, deen den Haaptstär an 11,5 Joer ëmkreest, konnt nëmmen duerch déi exakt Miessung vun der Eegebeweegung nogewise ginn.
Duebelstären
Den zweethellste Stär, de β Beta Tucanae, huet eng Gréisst vun 3,7m. Et handelt sech ëm ee Méifachstäresystem op enger Distanz vun 140 Liichtjoer, a besteet aus sechs Stären. Déi dräi hellst hunn d'Bezeechnunge β1, β2 an β3. De β1 an de β2 ginn och als Beta Tucanae A an Beta Tucanae C bezeechent. Hire Wénkelofstand um Himmel ass 27 Bouminutten, wat engem tatsächlechen Ofstand vun 1.100 Astronomesch Eenheeten (AU) entsprécht. Den β1 huet e Begleeder vun nëmmen 13,5 m, de Beta Tucanae B, op engem Ofstand vun 2,4 Bousekonnen. De Begleeder vum β2, dem Beta Tucanae D, ass e Stär vun der 6. Gréisst op engem Ofstand vun 0,38 Bousekonnen.
Attinghausen
Attinghausen ass eng Gemeng am Schwäizer Kanton Uri.
Tucana (Stärebild)
NGC-Objeten
Den NGC 104, och 47 Tucanae genannt, ass no dem Omega Zentauri den zweethellste Kugelstärekoup m südlechen Nuetshimmel. Hien ass mat bloussem A ze gesinn, an huet mat 20 Bouminutten zwéin Drëttel vum Vollmoundduerchmiesser. E steet zimmlech no bei der Klenger Magellanescher Wollek.
Déi Kleng Magellanesch Wollek (englesch: Small Magellan Cloude (SMC)) ass och een opfällegen Objet um Nuetshimmel. Et ass eng kleng Galaxis mat Stärekéip an Niwwelen, déi eis Mëllechstrooss op enger Distanz vun 200.000 Liichtjoer begleet.
Den NGC 362 ass e Kugelstärekoup op enger Distanz vun 30.000 Liichtjoer.
Känguruen
D'Känguruen (Macropodidae) sinn eng Famill aus der Beideldéirenuerdnung Diprotodontia.
E Känguru ass eng vu bal 180 Zorte Beidelmamendéieren. Et gëtt bis zu 40 Aarte vu Känguruen, déi vu ganz kleng bis zu 2 m kënne grouss ginn. Verschiddener kënnen souguer op Beem klammen.
Léon Boëllmann
De Léon Boëllmann, gebuer de 25. September 1862 zu Ensisheim am Elsass, a gestuerwen den 11. Oktober 1897 zu Paräis, war e franséischen Organist a Komponist.
Känguruen
Verbreedung
Kängurue gëtt et just an Australien an an Neiguinea.
Léon Boëllmann
Schonn am Alter vun 9 Joer huet e säin Duerf verlooss fir sech zu Paräis un enger Musekschoul anzeschreiwen. Hien huet Talent bewisen a gouf 1881 Organist an der Paräisser Kierch St. Vincent-de-Paul. Säi wuel bekanntst Wierk als Komponist ass d'Suite gothique op. 25, déi besonnesch duerch de leschte Saz, eng Toccata, ze gefale wousst.
Känguruen
Beschreiwung
Kängurue si Beideldéiere mat laange, kräftegen Hannerbeen awer am Verglach dozou mat kuerze, schwaache viischte Been an engem décken horege Schwanz. Si sprangen op hiren hënneschte Bee fir séier virun ze kommen. Hiren décke Schwanz beréiert praktesch net de Buedem. Seng Funktioun ass, bei der Fortbeweegung, dem Kierper dee wäit no vir gebéckt ass, d'Gläichgewiicht ze ginn, an am Sëtze fir de Kierper ze stäipen. Beim Kämpfe stäipt de Känguru sech op säi Schwanz a schléit mat sengen hënneschte Been fest zou. E Känguru kann awer och op véier Patte lafen a schleeft säi Schwanz da just hannendrun. Seng hënnescht Patte si ganz laang an hu véier Zéiwen.
Hiert Gebëss huet am ieweschte Gebéck op all Säit dräi Schneitzänn déi duerch eng Spléck vun de Bakzänn getrennt sinn. Déi mëttelst ënnescht Zänn si Schneitzänn, déi no vir geriicht sinn.
Déi echt Känguruen hunn e ganz staarken hënneschten an e schwaache viischte Kierperdeel. Nëmmen e puer Aarte vu Männercher hu kräfteg Aarmmuskelen.
Déi verschidden Aarte vu Känguruen hu ganz verschidde Gréissten.
Liewensweis
Si si meeschtens nuets aktiv an hu sech dem dréchene Klima an deenen nierstoffaarme Biedem vun Australien ugepasst.
Ernierung
Kängurue si Planzefrësser an erniere sech haaptsächlech vu Gras a Blieder.
Fortplanzung
D'Weibchen huet e Brutbeidel um Bauch an deem véier Mame sinn. An dësem Beidel zitt si hiert Jonkt grouss. E Känguru bréngt, bis op e puer Ausnamen, normalerweis just ee Jonkt op d'Welt. D'Zäit tëscht der Befruchtung an der Gebuert variéiert, ofhängeg vun der Aart, tëscht 29 an 38 Deeg.
De Beidel gëtt kuerz virun der Gebuert gutt ausgeleckt, da gëtt sech mam Réck géint eppes gestäipt, déi hënnescht Been, mam Schwanz dertëscht, wäit ewech gestreckt. Dat Jonkt kënnt an enger Blos op Welt, déi mat Fruuchtwaasser gefëllt ass. No der Gebuert zerplatzt déi Blos an den Nowuess klëmmt sou séier wéi méiglech an der Mamm hire Beidel, wou en dann ofgeleckt an duerno zwéi bis dräi Méint laang geniert gëtt. No aacht Méint klamme si dann definitiv aus dem Beidel well si dann ze grouss sinn, ginn awer nach bis zu engem Joer weider geniert.
Systematik
Famill: Känguruen (Macropodidae)
21. Abrëll
Den '''21. Abrëll''' ass den 111. Dag (112. am Schaltjoer) vum Joer am Gregorianesche Kalenner.
Canton d'Arc-en-Barrois
De Canton d'Arc-en-Barrois ass eng fréier franséisch administrativ Andeelung am Arrondissement Chaumont, am Departement Haute-Marne an der Regioun Grand Est.
Jhang Meis
De Jhang Meis, gebuer den 9. Dezember 1947 zu Déifferdeng nieft der Minière « Tillebierg » ass e lëtzebuergesche Sculpteur, deen am Stol schafft. Hie wunnt zu Zolwer, wou hien och säin Atelier huet.
Tëscht 1963 an 1966 huet e seng Léier fir Ajusteur-Mecanicien op der HADIR gemaach. Duerno ass en op d'ARBED schaffe gaangen, bei där en op verschiddene Schmelze geschafft huet. 1973 huet e seng Meeschterprüfung gemaach a vun 1976 u war hien Instrukter an der Léierbud vun der Handwierkerschoul vun der ARBED zu Déifferdeng.
1998 huet en e stole Spoun verschafft an huet op déi Manéier seng éischt Skulptur geschaf.
Seng éischt Ausstellung hat en zesumme mat sengem Frënd, dem Téitenger Fotograf, Moler a Sculpteur Remo Raffaelli am Juli 2000 an der Buerg.
De Kënschtler realiséiert seng abstrakt Wierker, andeems hie Stol verschafft. Säi Material fënnt hien op Schrotttippen. Dat erlaabt him fir seng Statuen d'Matière première Stol heiansdo mat anerem Material, wéi Steen, ze kombinéieren.
Eenzelausstellungen
Steel and Painting sinn Ausstellungen, déi de Meis zesumme mam Raffaelli gemaach huet.
Pismis 24
De Pismis 24 ass een oppene Stärekoup am Emissiounsniwwel NGC 6357, am Stärebild Scorpius. Seng Bezeechnung ass ofgeleet vun der Astronomin Paris Pismis, déi de Stärekoup 1959 op Fotoe vum Observatoire Tonantzintla (bei Puebla) entdeckt huet. Fir astronomesch Verhältnesser ass et e jonke Stärekoup.
De Pismis 24 enthält ënner anerem den Objet Pismis 24-1, och "HDE 319718A" oder "LSS 4142A" genannt (Spektralklass: O3, Alter: 5,86 Millioune Joer, absolut Hellegkeet: -11,8), dee mat enger Mass vun 200 bis 300 Sonnemassen eng gewëssen Zäit als dee schwéierste bekannte Stär gegollt huet. Fotoe vum Hubble-Weltraumteleskop hu festgestallt, datt et sech dobäi ëm een Duebelstär handelt. Méiglecherweis ass et souguer en Dräifachsystem. Trotz dëser Opléisung an zwéin Eenzelstäre gehéieren déi zwéin O-Stäre mat enger Mass vu 70 bis 100 Sonnemassen zu de schwéierste Stären an der Mëllechstrooss.
Mat Pismis 24-17, och als "HDE 319718B" bezeechent, gehéiert e weidert Exemplar mat ongeféier 100 Sonnemassen zu dëser rarer Stäreklass.
.je
.je ass den Nationalen Top-Level-Domän vun Jersey.
Canton de Saint-Denis-Sud
De Canton de Saint-Denis-Sud ass eng fréier franséisch administrativ Andeelung am Arrondissement Saint-Denis, am Departement Seine-Saint-Denis an der Regioun Île-de-France.
NGC 5138
Den NGC 5138 ass en oppene Stärekoup am Stärebild Centaurus. Den NGC 5138 huet e Wénkelduerchmiesser vun 8 Bouminutten an eng visuell Magnitude vu +7,60 mag.
Latexgezei
Latexgezei ass Spezialgezei aus Latex Gummi.
Et gouf traditionell ëmmer als Schutzgezei gebraucht, dorënner och Gasmasken, mä gëtt an deem Beräich ëmmer méi duerch de Plastik verdrängt.
Ëmmer méi beléift gëtt Latex an der Fetischmoud a bei BDSM-Unhänger. Um plakege Kierper gedroen, läit dëst Gezei ganz enk un a gëtt engem d'Gefill vun enger zweeter Haut.
Kantonen am Departement Puy-de-Dôme
Lëscht vun den 61 Kantonen am Departement Puy-de-Dôme no Arrondissement:
Halle (Sachsen-Anhalt)
Halle ass eng däitsch Universitéitsstad.
Lull Gillen
De Lucien (Lull) Gillen, gebuer de 7. Oktober 1928 an der Stad Lëtzebuerg an och do gestuerwen den 11. August 2010 war e lëtzebuergesche Vëlossportler a Bankemployé. Hie war e Spezialist op der Bunn an ass haaptsächlech Sechs-Deeg-Coursse gefuer. 1955 huet hien op der Bunn zu Mailand en neie Weltrekord iwwer 5000 m opgestallt. De Lull Gillen war de Jong vum Maurice Gillen.
Seng Carrière als Vëlossportler
Den 13. September 1947 ass de Lull Gillen professionelle Vëlossportler ginn. (Quell: "De Letzeburger Sport" vum 04.09.1947)
D'Sechs-Deeg-Courssen
De Lull Gillen ass seng éischt Sechs-Deeg-Course vum 18. bis den 23. Oktober 1948 zesumme mam Mett Clemens zu New York gefuer. Obschonn déi zwéin nach weider keng Erfarung op der Pist haten, koumen si dobäi op déi 2. Plaz.
Seng lescht Sechs-Deeg-Course ass hien zesumme mam Palle Lykke-Jensen vum 18. bis de 24. Mee 1966 zu Québec gefuer an huet do mat enger 4. Plaz seng Carrière op der Pist ofgeschloss.
De Lull Gillen ass a senger Carrière 123 Sechs-Deeg-Coursse matgefuer, vun deenen hien der 11 gewonnen hat. Hien ass och nach 20-mol op déi 2. Plaz a 24-mol op déi 3. Plaz komm.
.jo
.jo ass den Nationalen Top-Level-Domän vu Jordanien.
Yad Vashem
Yad Vashem, offiziell Erënnerungsplaz un d'Märtyrer an d'Helde vum Staat Israel am Holocaust ass dat wichtegst Erënnerungsmonument vun der Vernichtung vun den europäesche Judden duerch den Nationalsozialismus.
Den 29. Juli 1954 gouf de Grondstee geluecht.
Yad Vashem läit um Bierg vun der Erënnerung zu Jerusalem, a gouf duerch eng Decisioun vun der Knesset 1953 opgebaut. All Joer besichen iwwer eng Millioun Leit déi Plaz.
Eenzelheeten iwwer de Yad Vashem-Komplex
De Yad Vashem ass e grousse Komplex, mat parkaartegem, beplanzte Gaart, Gedenkstätt, Gebaier mat Dokumenter an Recherchezenter. Am Eenzele sinn z'ernimmen:
Gerecht ënner den Natiounen
Zu Yad Vashem ginn och, als "Gerechten ënner den Natiounen", Net-jiddesch Leit geéiert, déi ënner perséinlechem Risiko, an ouni dofir eng Géigeleeschtung verlaangt ze hunn, Judde gerett hunn oder u sou enger Aktioun bedeelegt waren.
Och 3 Lëtzebuerger sinn dodrënner: De fréiere Justizminister a Chamberpresident Victor Bodson huet ënner Liewensgefor eng 100 Judden a Sécherheet bruecht, ; den Häerz-Jesu Pater Pierre May hat wärend bal 3 Joer e Juddekand zu Louvain verstoppt, an den Alphonse Kauten, hat zesumme mat senger belscher Fra Lucie Smidt e jiddescht Kand bei sech verstoppt.
Quempas
E Quempas ass e Chrëschdagslidd, dat a Form vun engem Wiesselgesank virgedroe gëtt.
Den Numm huet seng Originnen an den zwou éischte Silbe vun engem Adventslidd op Latäin
Quem pastores laudavere Quibus angeli dixere Absit vobis iam timere, Natus est rex gloriae.
Déi éischt Quelle stamen aus dem 15. Joerhonnert.
Quem pastores laudavere
Zentréierschlëssel
En Zentréierschlëssel oder Nippelspaner ass een Handwierksgeschier fir d'Spéche vu Rieder unzezéien oder lasszeschrauwen a fir d'Spannungen am Rad ze regléieren an ze zentréieren.
Mat dësem Schlëssel kann een d'Nippele vun de Spéchen (speziell Véierkant-Hülsemudderen) déi op der Felg sëtzen duerch op- oder zoudréine verstellen. Dat gëtt gemaach, wann e Rad nei opgeriicht gëtt, an duerno, wann et eng gewéitscht krut an net méi ronn leeft. Entweeder huet et dann eng Aachtchen (dat heescht et leeft am vertikale Plang - also 90 ° zur Achs bei Vëloen - net méi riicht) oder et huet den Dadder (dann ass de Krees vun der Felg net méi ronn). Wann een net richteg weess, domat ëmzegoen, kann ee séier, wann een eng Aachtche wëllt eraushuelen, een Dadder dranzwaffen oder ëmgedréint.
Einfach Zentréierschlëssele paken de Nippel op zwou Säiten, déi professionell paken iwwer dräi Ecker.
Déi gängegst Gréisste sinn:
Departement Dordogne
D'Dordogne (22)  ass e franséischt Departement an der Regioun Nei-Aquitaine. Et krut säin Numm vum Floss mat dem selwechten Numm
Wopen
Op roudem Feld, dräi gëlle Léiwe mat Kroun, mat bloe Krallen a bloer Zong.
Geographie
D'Dordogne ass vun der Fläch hier dat drëttgréisst Departement a Frankräich. Et stéisst un d'Departementer Haute-Vienne, Corrèze, Lot, Lot-et-Garonne, Gironde, Charente-Maritime an d'Charente.
Johann Schweisthal
De Johann Schweisthal, gebuer den 28. Dezember 1825 zu Ettelbréck, a gestuerwen de 25. Februar 1906 zu Simpelveld an Holland, war e lëtzebuergesche Geeschtlechen.
Als Baukondukter huet hie seng Carrière ugefaangen an ass duerno an de Seminaire an der Stad Lëtzebuerg gaangen. Vun 1856 bis 1857 war hie Kaploun zu Nidderfeelen, vun 1857-1858 Kaploun zu Iechternach, vun 1858 bis 1861 Paschtouer zu Menster a vun 1861 bis 1887 Paschtouer zu Stroossen.
1887 gouf hien als Rekter vum Uerde vun de Schwestern vom armen Kinde Jesus op Simpelveld an déi hollännesch Limburg beruff, wou hien 18 Joer, bis zu sengem Doud, geschafft huet. De Johann Schweisthal war bekannt wéinst senge fondéierte Priedegten an hat als Beroder ville Mënsche gehollef. De Karl Arendt huet a senger Portraitgalerie d'Verdéngschter vum Johann Schweisthal gewierdegt.
Camille Felgen
Säi Liewen
Nom Krich gouf de Camille Felgen Schoulmeeschter, huet dee Beruff awer schonn no 6 Méint nees un den Nol gehaangen, fir bei der amerikanescher Arméi Dolmetscher ze ginn. Duerno huet hie fir d'Zeitung La Meuse geschriwwen. Parallel huet hie bis 1949 e Schauspill- a Gesangsstudium zu Bréissel an zu Léck absolvéiert. 1946 huet hien als Noriichtespriecher a Sänger beim franséische Radiosprogramm vun RTL ugefaangen. Mam Eugène Heinen huet hie Les Compagnons de la Scène gegrënnt.
1951 hat e säin éischten internationale Succès mam Lidd Bonjour les amis, der Erkennungsmelodie vum franséischen RTL-Programm. 1953 huet e seng éischt däitsch Plack, Onkel Toms altes Boot erausginn. 1953 kritt hie Congé sans solde, fir an den däitschsproochege Länner op Tournée ze goen. Do huet hie sech och den Numm "Camillo" zougeluecht, well do den Don Camillo grad "in" war. An där Zäit fänkt de Camille Felgen och un, Schlager-Texter (ënner dem Pseudonym Jean Nicolas, sengen 2 anere Virnimm) fir Anerer ze schreiwen: et waren der Honnerten. E puer Joer drop gëtt hie Produktiounschef fir Radiosreklammen (an domat och fir d'Musekprogramméierung) vun engem Saarbrécker Radio.
1958 huet hien den däitsche Radiosprogramm vun RTL op d'Bee gesat (De Begrëff Fröhliche Wellen ass och vun him). Hien huet déi éischt Hitparade iwwerhaapt op Däitsch agefouert, an do bis 1968 als Chef-Speaker geschafft.
1960 an 1962 huet hie Lëtzebuerg beim Eurovision Song Contest vertrueden. 1960 gouf en zu London mam Titel Sou laang wéi s du do bass Leschten, 1962 zu Lëtzebuerg mat Petit bonhomme ëmmerhin Drëtten. Zu senge bekanntste Lidder op Däitsch zielt Sag warum?, dat op enger Kompostioun vum Phil Spector baséiert huet a besonnesch a Frankräich e grousse Succès hat (annerhallef Millioun verkaafte Placken), an Ich hab' Ehrfurcht vor schneeweißen Haaren (eng Adaptatioun vum vum Bobbejaan sengem Ik heb eerbied voor jou grijze haren). 1963 huet e fir d'Beatles den däitschen Text vun hire Succèsen Komm gib mir deine Hand (I want to hold your hand) an Sie liebt dich (She loves you) geschriwwen. An den 1960er Jore stoung hien um Héichpunkt vu senger Popularitéit; et gouf eng 120 Camillo-Fanclibb.
De Camillo Felgen huet och an e puer Filmer matgespillt: 1960 a Schlager-Raketen vm Erik Ode, wou e sech selwer gespillt huet; an dem engen oder anere Lidderfilm, wéi Mein Schatz, komm mit ans blaue Meer (1959) an an der Roll vun engem Paschtouer am Andy Bausch sengem Club des Chômeurs (2001) a La revanche (2004).
De Camille Felgen war dräimol bestuet an hat, aus sengem 2. Bestietnes 2 Kanner. Mat senger zweeter a mat senger leschter Fra hat hien e Moudegeschäft.
Monsieur Warum
Monsieur Warum ass en Dokumentarfilm vum Andy Bausch iwwer dem lëtzebuergesche Sänger, Radios- an Televisiounsmoderator, Songschreiwer a Schauspiller Camille Felgen, genannt Camillo, säi Liewen.
Ëm wat geet et am Film?
De Film retracéiert dem Felgen säi Liewe chronologesch. E sëtzt sech zesummen aus laangen Interview-Zeene mam Camillo Felgen selwer, mä och mat Familljememberen a fréieren Aarbechtskolleegen. Dertëscht sinn eng Hellewull Archivopnamen (Film an Toun) an Dokumenter (Fotoen, Placken, asw.) mat agebaut.
Soss
Den Titel bezitt sech op dem Camillo Felgen säi gréisste Succès, "Sag Warum?" aus dem Joer 1961, deen eleng a Frankräich 1,5 Millioun mol verkaf gouf.
Canton d'Andelot-Blancheville
De Canton d'Andelot-Blancheville ass eng fréier franséisch administrativ Andeelung am Arrondissement Chaumont, am Departement Haute-Marne an der Regioun Grand Est.
Maison des sciences humaines
D'Gebai huet eng 25.000 m² Notzfläch. Nieft Seminarraim, Büroe fir d'Enseignanten a fir d'Verwaltung sinn ë. a. och Wunnengen a Verkafsflächen am Gebai virgesinn. An enger spéiderer Bauphas komme laanscht déi westlech Säit eng 4 kleng Tierm bäi.
Architekte vum Projet waren Tatiana Fabeck Architecte an ABSCIS ontwerpgroep.
.ke
.ke ass den Nationalen Top-Level-Domän vum Kenya.
Maison des sciences humaines
Den 22. September 2015 gouf d'Gebai vum Groussherzog Henri, a Presenz vum Premierminister Xavier Bettel, de Ministere Bausch a Meisch an dem Staatssekretär Hansen, zesumme mat der Maison du savoir an der Maison de l'innovation, ageweit.
Fräulein Rita Rührig
D'Fräulein Rita Rührig ass d'Sekretärin vum Dagobert Duck.
Um Spaweck
Bewohner Entenhausens Duck universe
Tiber
Den Tiber ass e Floss an Italien. Hie fléisst duerch d'Haaptstad Roum.
Arrondissementer am Departement Dordogne
D'Departement Dordogne setzt sech zesummen aus 4 Arrondissementer mat follgenden Haaptuertschaften: Périgueux, Bergerac, Nontron, Sarlat-la-Canéda.
Déi véier Arrondissementer sinn:
Petula Clark
D'Petula Sally Olwen Clark,CBE, gebuer de 15. November 1932 zu Ewell an der englescher Grofschaft Surrey ass eng brittesch Schauspillerin a Popsängerin.
D'Petula Clark huet mat 7 Joer ugefaangen an engem Kannerchouer ze sangen an huet och ganz jonk scho bei der BBC gesongen. Si gouf séier e Kannerstar an hat bis 1950 schonn an 20 Filmer matgespillt.
Ee vun hire gréisste Succèse war Downtown, déi 1964 bei Vogue op enger 7" Single erauskoum, vun där 3 Millioune Placke verkaaft goufen.
D'Petula Clark huet sech 1961 mat dem franséische Journalist Claude Wolff bestuet, an d'Koppel krut dräi Kanner. Nodeem si a Frankräich geplënnert war krut se do eng eege Tëleesendung an ass och en ettlech Kéieren am Olympia opgetrueden. Si huet eng Zäit an Amerika gewunnt an huet do a Filmer mam Fred Astaire a mam Peter O'Toole matgespillt. (Goobye, Mr. Chips).
Si krut 1998 den Uerden Commander of the British Empire.
.kg
.kg ass den Nationalen Top-Level-Domän vu Kirgisistan.
Umberto Nobile
Den Umberto Nobile, gebuer den 21. Januar 1885 zu Lauro bei Neapel, a gestuerwen den 30. Juli 1978 zu Roum war en italieenesche Loftschëffpionéier.
Den Nobile war un der Fabrikatioun vum Loftschëff Roma bedeelegt, dat spéider vun der italieenescher Regierung un d'USA verkaaft gouf. D'Roma gouf den 21. Februar 1922 zu Hampton, Virginia duerch en Accident an der Loft zerstéiert. 34 Membere vun der Equipage koumen dobäi ëm d'Liewen.
1926 huet den Nobile mam Loftschëff Norge zesumme mam Roald Amundsen an dem US-amerikanesche Millionär Lincoln Ellsworth den Nordpol iwwerflunn. Si waren awer net déi Éischt, well den US-Amerikaner Richard Byrd dräi Deeg virdru mat engem Fliger iwwer de Pol geflu war.
Fir en zweete Fluch iwwer den Nordpol, dës Kéier ouni den Amundsen, ass den Nobile den 23. Mee 1928 vu Spitzbergen aus mat der Italia gestart. De 25. Mee, um Wee fir zeréck, ass d'Loftschëff no bei Spitzbergen op d'Äis ofgestierzt, woubäi d'Gondel sech mat néng Mënsche u Bord vum Schëff geléist huet. Doduerch gouf d'Loftschëff nees méi liicht an ass erëm mat sechs Leit an d'Luucht gaangen, mä gouf ni méi erëmfonnt.
Doropshi gouf eng international Sichaktioun organiséiert, un där sech den Amundsen bedeelegt huet. Zanterhier ass den Amundsen vermësst. Den Nobile, dee sech e puer Schanke gebrach hat, gouf vun engem schweedesche Pilot gerett, déi aner Leit aus der Ekipp goufen den 12. Juli vum sowjeteschen Äisbriecher Krassin a Sécherheet bruecht.
Canton de Saint-Denis-Nord-Ouest
De Canton de Saint-Denis-Nord-Ouest ass eng fréier franséisch administrativ Andeelung am Arrondissement Saint-Denis, am Departement Seine-Saint-Denis an der Regioun Île-de-France.
Forstnerbuer
Forstnerbuer ass e Buer, deen am Holzbau gebraucht gëtt.
Pierre Luttgens
De Pierre Luttgens, gebuer den 3. Juni 1903 zu Messancy a gestuerwen de 4. September 1944, war e belsche Resistenzler.
Forstnerbuer
Drill bit
Pierre Luttgens
Hie war de Chef vun der Grupp Les Insoumis an der Provënz Lëtzebuerg. En huet zu Miezeg gewunnt, a war Ingenieur op der Schmelz zu Athus.
Seng Grupp huet vill Déngschter fir de Service de Renseignement geleescht a war bei ville Sabotagen dobäi.
Hie gouf vun der Gestapo gefaange geholl, a gepéngegt fir datt hie sollt d'Stopp vun den Terroriste verroden. Bei der Case à Mine gouf hie mitrailléiert, konnt awer nach fortkommen. Seng Blesse waren awer sou schro datt hien net iwwerlieft huet, a sou ass hie 4 Deeg éier Athus, duerch d'Alliéiert vun der Wehrmacht, geraumt gouf gestuerwen.
Fir un hien z'erënneren ass zu Athus eng Plack ze gesinn. Déi Plack gouf op der leschter Bramm festgemaach, déi op der Schmelz vun Attem de 27. Juli 1977 gegoss gouf.
Sverre Stenersen
De Sverre Stenersen ass e fréieren norwegesche Spezialist an der nordescher Kombinatioun.
Aquila (Stärebild)
Den Aquila (Aadler) ass e markant Stärebild vum nërdleche Summer- an Hierschthimmel.
Beschreiwung
Wéinst dem opfälleg hellen Haaptstär Altair (α Aquilae), deen Deel vum ausgedeente Summerdräieck ass, kann den Aquila liicht um Summerhimmel fonnt ginn. Uewen an ënne vum Atair leien déi hell Stären Tarazed (γ Aquilae) an Alshain (β Aquilae). Déi dräi Stäre maachen de Kapp vum Aadler aus. Déi aner Stäre sollen déi ausgebreete Flilleke vum Aadler duerstellen.
Vum Stärebild Cygnus kommend, zitt sech d'Band vun der Mëllechstrooss duerch den Aadler, a weider zum Sagittarius, wou de Galakteschen Zentrum vun eiser Galaxis ass. Wann ee mam Teleskop duerch d'Stärebiller sträift, erkennt een interessant Strukturen, hell an donkel Gebidder, an der Mëllechstrooss.
Geschicht
Den Aadler gehéiert zu den 48 Stärebiller aus der anticker griichescher Astronomie, déi scho vum Ptolemäus beschriwwe goufen.
Den Haaptstär Atair (och Altair, (arabesch) fir „den Aadler dee flitt“) gouf scho bei de Sumerer an de Babylonier den Aadlerstär genannt.
De südlechen Deel vum Aadler war bis an dat fréit 19. Joerhonnert och als Antinous bekannt.
Stären
Den Altair (α Aquilae) ass mat enger visueller Hellegkeet vun 0,8m en opfälleg helle Stär. Et ass e blolech-wäisse Stär vun der Spektralklass A7 mat der zéngfacher Liichtkraaft vun eiser Sonn. Seng Uewerflächentemeperatur ass ronn 8.600 Kelvin.
D'Spektroskopesch Ënnersich weisen, datt hie sech an nëmme 6,5 Stonnen ëm déi eegen Achs dréit. Mat enger Distanz vu 17 Liichtjoer gehéiert hien zu den noosten Nopere vun eiser Sonn.
Deen zweethellste Stär, γ Aquilae (Tarazed), ass een Iwwerris mat der Spektralklass K3 a läit 461 Liichtjoer vun eis ewech.
Duebelstären
Den ζ Aquilae ass e Méifachstäresystem op enger Distanz vun 83 Liichtjoer, bei deem sech dräi Stären ëm ee kollektive Schwéierpunkt beweegen. Den 2,99m hellen Haaptstär huet zwéi liichtschwaach Begleeder am Ofstand vu 6,5 an 158,6 Bousekonen.
Den arabeschen Numm Deneb el Okab bedeit „Schwanz vum Falk“.
De β Aquilae ass een Duebelstär op enger Distanz vu 44 Liichtjoer a besteet aus engem 3,71m hellen Haaptstär an enger 12m heller Komponent op enger Distanz vun 13 Bousekonnen.
Verännerlech Stären
Den σ Aquilae läit 680 Liichtjoer vun eis ewech an ass e bedeckungsverännerleche Stär. All 195 Deeg zitt ee liichtschwaache Stär virun deen hellen Haaptstär, wat zu engem liichten Hellegkeetsënnerscheed féiert.
R Aquilae ass e verännerleche Stär vum Typ Mira op enger Distanz vun 800 Liichtjoer. De Stär ännert wärend engem Zäitraum vu ronn 300 Deeg seng Hellegkeet. D'Pulsatiounsperiod huet sech an de leschten honnert Joer erhieflech verréngert. Ufank vum 20. Joerhonnert huet si nach 350 Deeg gedauert. Am Maximum ass de Stär 5,6m hell a ka just nach mat bloussem A gesi ginn. Am Minimum erreecht hie nëmmen nach eng Hellegkeet vun 12,0m.
Messier- an NGC-Objeten
Den NGC 6709 ass en Oppene Stärekoup op enger Distanz vu 2.600 Liichtjoer.
1,5° nordwestlech vum γ Aquilae läi de Barnard 142/143, eng ausgedeenten Stëbswollek, déi d'Liicht vun de Stären hannendru verdonkelt.
Lëscht vun de Laureate vum Präis vun der Schweedescher Räichsbank fir Ekonomie
Dës Lëscht vun de Laureate vum Präis vun der Schweedescher Räichsbank fir Ekonomie ass en Deel vun de Referenztabellen.
Canton de Saint-Denis-Nord-Est
De Canton de Saint-Denis-Nord-Est ass eng fréier franséisch administrativ Andeelung am Arrondissement Saint-Denis, am Departement Seine-Saint-Denis an der Regioun Île-de-France.
Portal:Geschicht
<Div align="center" style="font-size:175%;">Wëllkomm um Portal Geschicht... ...enger Iwwersiicht vun allen Artikelen, déi dir am Geschichtsrayon vun der Lëtzebuerger Wikipedia fanne kënnt. Vill Spaass beim Bliederen. Antiquitéit - Mëttelalter - Neizäit - Zäitgeschicht <h3 style="letter-spacing:3px" align=center>« HISTORY, n. An account mostly false, of events mostly unimportant, which are brought about by rulers mostly knaves, and soldiers mostly fools. » (Ambrose Bierce)
[ änneren]
22. Abrëll
Den '''22. Abrëll''' ass den 112. Dag (113. am Schaltjoer) vum Joer am Gregorianesche Kalenner.
Heywood Hardy
Den Heywood Hardy, gebuer zu Chichester de 25. November 1842 a gestuerwen den 20. Januar 1933, war e brittesche Moler. Hien huet haaptsächlech Biller vun Déieren, sportleche Sujeten, a Portraite gemoolt.
Den Heywood war de Bouf vum James Hardy, Sr. (1801-1879), an de Brudder vum James Hardy, Jr. (1832-1889).
Den Hardy ass mat 17 doheem erausgeplënnert, an huet sech säi Liewe mat Mole vun Déierebiller verdéngt. Eng kuerz Zäit huet hien Zaldot bei de 7th Somerset Volunteers gespillt. Duerno huet hie sech bei sengem Brudder Sue geléint, fir kënnen op Paräis ze goen. Vun 1864 un huet hien do op de Beaux Arts studéiert. Säi Léiermeeschter war de Pielse, e Moler deen haaptsächlech Krichszeene gemoolt huet. Wéi hien 1868 an England zeréckkoum, gouf et eng grouss Nofro fir seng Biller. Hie gouf dacks op grouss Landgidder invitéiert, fir do d'Déieren an d'Portraite vun de Besëtzer ze molen, Juegdzeenen hunn och heiansdo dozou gehéiert.
Donieft huet hien Illustratiounen a Radéierunge fir Magazinner gemoolt wéi fir Illustrated London News a The Graphic.
1870 ass den Hardy mat senger Famill op St. Johns Wood, bei London geplënnert, wat déi Zäit e bekannten Artistequartier war. Et war dat och déi Zäit, an där hie seng gréisst Succèsen hat, hie gouf Member vu verschiddenen Artisteveräiner, wéi d'Royal Society of Painter-Etchers and Engravers, de Royal Institute of Oil Painters an d ' Royal Society of Portrait Painters.
1909 ass den Heywood Hardy an de West Sussex geplënnert a mat 83 Joer huet hie fir d'700 Joerfeier vun der Parkierch zu Climping eng Serie vun 8 Panneaue gemoolt, déi biblesch Zeenen am Chouer vun der Clymping Church duergestallt hunn. Déi Biller haten deemools e bëssche fir Opreegung gesuergt, well hien de Jesus a Landschafte vun de Sussex Downs, oder op Felder aus der Géigend, zesumme mat Leit déi do gewunnt a geschafft hunn duergestallt huet.
Ford Consul
De Ford Consul war e Mëttelklassenauto, dee Ford of Britain an England gebaut huet.
De Consul I vun 1950
Dat neit Mëttelklassgefier, dat 1950 an England virgestallt gouf, hat e komplett nei entwéckelte 1500 cm³ Motor, deen 48 PS oder 36 kW staark war. Ganz nei war d'McPherson-Fiederung, déi kuerz virdru vum US-amerikaneschen Ingenieur Earl S. McPherson erfonnt gi war.
Ady Hahn
Den Ady Hahn ass e lëtzebuergesche Lokalpolitiker (LSAP) an der Gemeng Dippech.
Den Ady Hahn, deen zanter 1973 Gemengentechniker an zanter 2000 am Gemengerot war, gouf 2006 als Buergermeeschter den Nofollger vum Claude Bosseler (CSV). Am Februar 2009 gouf no engem Majoritéitswiessel de Claude Bosseler nees Buergermeeschter. Vun November 2011 bis November 2012 gouf den Ady Hahn op en Neits Buergermeeschter vun der Gemeng.
Canton de Pierrefitte-sur-Seine
De Canton de Pierrefitte-sur-Seine ass eng fréier franséisch administrativ Andeelung am Arrondissement Saint-Denis, am Departement Seine-Saint-Denis an der Regioun Île-de-France.
Cité des sciences, de la recherche et de l'innovation
D'Cité des Sciences de la Recherche et de l'Innovation ass den Numm vun engem Ensembel vun ëffentlechen Infrastrukturen haaptsächlech aus dem Beräich Wëssenschaft, Fuerschung an Innovatioun, déi zënter den 2000er Jore bannent enger 15 bis 20 Joer op der sougenannter Héichuewenterrass op de fréiere Frichë vun Esch-Belval gebaut gëtt.
De Regierungsrot huet de 5. Juli 2001 d'Konzept vun der Cité des sciences approuvéiert. Et ass virgesinn, datt do ronn 1 Milliard Euro soll investéiert ginn.
No an no entstoungen an entstinn esou eng 25 eenzel Bauprojeten, mat enger Gesamtbaufläch vun ongeféier 475.000 m², op engem Terrain vu 27,34 Hektar. 7.000 Studenten an 3.000 Enseignanten a Fuerscher sollen am Endeffekt do schaffen. Bauhär vun deene meeschte Projeten ass de Fonds Belval, eng Ëffentlech Ariichtung.
Zu der Cité des sciences gehéieren:
Ënnerbruecht sinn dës Etablissementer an enger Rëtsch neie Gebaier wourënner:
Zu de staatleche Kultur- a Fräizäitariichtungen, déi och derbäi gehéieren, zielen ë. a. d'Rockhal (2004) an at neit Gebai fir d'Nationalarchiven (geplangt; Bau 2021-2024).